
De vorba cu părintele 
lustin 


- Părinte, ştim că de la Sfântul 
Simeon Noul Teolog încoace 
povățtuitorii duhovniceşti se tot 
împuţținează; astăzi, când suntem 
martorii unei mari  secătuiri 
duhovniceşti, cum mai recunoaştem un 
povățuitor duhovnicesc? Sfinţii Calist 
şi Ignatie Xantopoulos indicau trei 
criterii: să fie înalt la înţelegere, 
smerit la cuget şi blând în toată 
purtarea... 

- Este greu de găsit, dar nu-ţi trebuie 
prea multă bătaie de cap ca să 
recunoşti un povăţuitor duhovnicesc. Cel 
care caută cu adevărat un povăţuitor 


duhovnicesc, la momentul potrivit, îl va simţi. 


Sufletul simte cui trebuie să i se 
încredinţeze, căci Dumnezeu este Cel 
Care pune în inimă dragostea faţă de cel 
căruia ţi-a rânduit să îi urmezi. Eu abia 
aşteptam să ies din temniţă numai ca să-l 
văd pe Părintele Paisie Olaru. Ardea 
inima în mine să-l văd, astfel încât, după 
eliberare, am mers direct la chilia 
Părintelui Paisie, aşteptând două zile la 
uşă ca să mă primească la spovedit. De aici 
înainte, timp de optani nu m-am mai 
despărţit de povăţuirea caldă a Părintelui 
Paisie. Mă trimisese mai întâi la Părintele 
Cleopa, însă la el nu am simţit atâta odihnă 
sufletească, deşi, după 16 ani de închisoare, 
începuse să răsfoiască cărţi groase de 
canoane. Relaţia dintre ucenic şi duhovnic 
este foarte puternică şi în numele ei se pot 
face multe minuni. Insă nu este suficient 
ca povăţuitorul să fie cercat, ci să fie şi în 
acelaşi duh cu ucenicul. 

-Părinte, dar ce aţi învăţat cel mai mult 
de la Părintele 

Paisie? 

Smerenia şi dragostea lui faţă de aproapele. 
Era de o căldură şi tandreţe sufletească rar 
întâlnite. Părintele Paisie era neîncetat 
neobosit cu oamenii, încât uita de sineşi. 
-Este bine în zilele noastre să mai 
căutăm povăţuitori 

duhovniceşti? 


- Este mai bine să dobândeşti tu 
puţină pricepere duhovnicească, căci vin 
vremuri când nu numai că nu veţi mai găsi 
îndrumător, dar nici măcar un cuvânt din 
Scriptură sau din Sfinţii Părinţi. Sfinţii Părinţi 
până acum recomandau povăţuirea după 
Sfânta Scriptură şi scrierile Sfinţilor Părinţi, 
însă vin vremuri când vor lipsi şi acestea. 
-Dar până la vremurile acelea? N 

Până atunci să le învăţaţi pe de rost. In 
închisori aveam pururea în minte Paraclisul 
Maicii Domnului şi alte acatiste, care ne-au 
fost de mare ajutor. Adevărata rugăciune nu 
se face la mănăstire, chiar dacă dispune de 
toate condiţiile exterioare prielnice 
contemplaţiei şi rugăciunii. Noi, în 
închisoare, eram lipsiţi de frumuseţile 
acestui relief al munţilor Carpaţi, numai între 
patru pereţi, unde zeci de ani stăteai între ei 
şi nu vedeai raza soarelui prin crăpăturile 
zăbrelelor de la geam; iar dacă te urcai 
cumva să vezi o rază de soare, gardianul era 
la spatele tău şi-ţi dădea câte-o pedeapsă de 
cinci zile la arest sever, încât nu scăpai 
sănătos de acolo. Ei bine, suferinţa aceea era 
adevărata stare călugărească. La baza 
mănăstirii este suferinţa; vrei să trăieşti 
creştineşte, vrei să te apropii de 
Dumnezeu? Trebuie să te zbaţi să ajungi de la 
aceste laude pe care le face Biserica, să nu 
le mai spui prin simplu cuvânt, ci să le 
trăieşti prin căldura aceasta a harului şi să le 
transformi în duh, să dematerializezi acest 
cuvânt, pe care acum îl mai şi schimonosim 
silindu-ne să terminăm cât mai repede 
slujbele, să cântăm cât mai sacadat Sfânta 
Liturghie, unde ar trebui să uităm de orice 
grijă lumească. 

Trăirea şi suferinţa trezeşte în monah 
rugăciunea. Respectarea regulilor şi 
rânduielilor, fără această trăire, naşte 
împrăştierea şi stinge duhul rugăciunii. 
Dumnezeu nu are nevoie să-i reciţi rugăciuni, 
ci vrea ca acest cuvânt să devină transparent. 
-Dar Rugăciunea lui lisus nu v-a fost de 
ajutor? 

N-am spus rugăciunea aceasta, 
pentru că la puşcăria Aiudului, abia după 
vreo 2-3 ani s-a luat contact cu foşti deţinuţi, 
Virgil Maxim, Vasile Marin, Valeriu Gafencu şi 
alţii, care într-adevăr au cultivat rugăciunea 
inimii. Cea mai mare parte însă s-a bazat pe 
rugăciunea aceasta orală. Pentru că nu erau 


numai deţinuţi politici de aceeaşi nuanţă; 
printre tinerii aceştia legionari erau şi de 
alte culori politice, care n-aveau habar despre 
viaţa creştină; şi nu erau pregătiţi pentru 
rugăciunea inimii, ei nu cunoşteau 

nici rugăciunea Tată/ nostru. Chiar miniştrii 
aceştia, cu care am stat un an şi jumătate, 
cum ar fi generalul Arbore, ministrul Mareş, 
care era ministrul comunicaţiilor - au fost 
nevoiţi să înveţe Tatăl nostru şi Crezul, un 
Cuvine-se cu adevărat, la 50-60 de ani. 

-Ce ne puteți spune despre vremurile 
grele prin care 

vom trece şi noi? 

Ei, prin ce-am trecut noi, dar prin ce-o 
să treceţi voi! Acele vremuri deja le-aţi 
început. Spre deosebire de alte vremuri, va 
îngădui Dumnezeu vrăjmaşului să se atingă şi 
de suflet; va fi mai mult o prigoană 
psihologică şi nu vă veţi putea ascunde nici 
în crăpăturile pământului. Nu este uşor, sunt 
vremuri foarte grele. De exemplu, pe 
vremea marilor trăitori din Pustia Tebaidei, 
acolo nici miliția nu intra, nici control de stat, 
nici finanța nu intra, nici un control care să-i 
tulbure pe călugări. Erau de sine stătători şi 
atât de liberi, încât ei într-adevăr puteau să-şi 
ducă aşa, cu toată dragostea, nevoinţa lor. 
Insă, la ora aceasta, trebuie să lupţi, şi cu cel 
văzut, şi cu cel nevăzut; să lupţi cu tine, să 
lupţi cu lumea, să lupţi şi cu dracul. 
Diavolul - faci cruce - se mai depărtează, 
măi. Aştia văzuţi nu se depărtează, ba te 
asaltează şi-ţi mai pun în cârcă şi altele; ba 
vine cu 666, ba vine cu cărţile de 
identitate, cu cardurile, cu tractorul, cu 
motorul, cu cipuri, cu radiaţiile, holocaustul - 
toate se răsfrâng asupra ta. De aceea 
credincioşii aceştia, de pildă, care vin din 
toată lumea înspre mănăstiri, sunt iarăşi un 
semn că toată lumea trăieşte în clocotul 
ăsta, în cazanul ăsta de fierbere de la un 
rău la altul. lar călugărul, de bine, de rău 
trebuie să stea acolo, în faţa lor, să dea un 
sfat, o relaţie, să le citeşti o rugăciune şi să 
plece măcar câtuşi de puţin alţii de cum au 
intrat. Monahul trebuie să fie prezent şi să 
răspundă la toate aceste nevoi ale 
creştinului. Altădată nimeni nu-l deranja pe 
sfântul, pe cuviosul. Păi, câte pomelnice 
aveam noi acum 70-80 de ani la mănăstirea 
Durău sau la Secu? Te duceai la proscomidie, 
începeai slujba, tu, ca preot, înainte cu o oră, 
sunai la intrare în tochiţa metalică, toată 
lumea ştia că a intrat părintele la biserică. 
Paraclisierul deja era venit. Care este 
rânduiala paraclisierului? Intră în biserică, se 
închină, ia blagoslovenie de la strana 
arhierească, se duce şi se închină pe la 
icoane, la Maica Domnului, la Mântuitorul 
Hristos, întră în sfântul altar, face trei metanii 
la intrare, trei metanii la proscomidie şi cu 


frică de Dumnezeu începe să aprindă 
lumânările, cele două lumânări de pe sfânta 
masă, candelele. Era o scară cu trei trepte. Se 
urca părintele de canon săracul, sufla din 
greu, dar el voia să aprindă candelele în 
fiecare miez de noapte, să fie primul acolo 
când venea preotul slujitor. După aceea 
venea la stareţ, lua blagoslovenie de toacă şi 
de clopot şi Părintele stareţ de atunci nu 
dormea, era treaz, la apel, era în pravilă. 
Acuma are o maşină cu opt locuri, cu bagaj în 
spate şi-ntr-o dimineaţă se duce după sticle, a 
doua zi are nevoie de mătură, apoi de coada 
măturii şi tot se plimbă şi tot se plimbă, mai 
merge la o conferinţă, pe la examene şi printr- 
alte părţi, numai la biserică şi la utrenie nu-i. 
Şi paraclisierul n-are unde să se mai ducă, 
toacă săracul cu 25 de blagoslovenii de la... 
bec. Terminam de pomenit înainte ca să vină 
preoţii, dar acum sunt câte 3-4 mape de 
pomelnice numai într-o zi. De asemenea, ca 
să revin, nu erau atâtea nevoi şi atâtea boli. 
Acum s-au înmulţit bolile psihice, organice, 
demonizările. Apoi nu erau atâtea construcţii, 
atâtea vite, atâta lume. Pe lângă acestea mai 
sunt şi ispitele supratehnicii, sistemele acestea 
extraordinar de ascuţite care pătrund până în 
a-ţi cunoaşte şi gândul. Şi, când ţi-a prins 
gândirea, aici este şi partea sufletească. lar 
când a intrat pe firul acesta Satana, nu mai 
este deloc uşor. Este o luptă împotriva 
sufletului. Acum nu vezi ce fac? Dacă vrei să ai 
un serviciu mai bun, trebuie să te înscrii în loja 
masonică, să te lepezi de Hristos. Şi, iată, 
acestea toate sunt încercări şi ispite şi 
greutăţi care ne fură de la adevăratele țeluri 
ale trăirii noastre. Acestea aduc la zero, zero, 
viaţa duhovnicească 

-Cum vedeţi reînvirea duhovnicească a 
monahismului? 

Cu telefon mobil şi cu maşini luxoase... 
Aceasta se va petrece o dată cu reînvierea 
creştinismului. Monahismul este un mădular 
al creştinismului, care slăbeşte o dată cu 
acesta. Am ajuns la starea în care monahii s- 
au făcut precum mirenii, iar mirenii 
asemenea demonilor. Creştinătatea este 
foarte slăbită şi nu ştiu dacă se va mai 
îndrepta. 

-Nici măcar după o nouă jertfă a 
creştinismului? 

„dacă mai are sens. Totuşi, după 
mine, închisorile au fost temeliile de 
regenerare a creştinătăţii noastre. 

Adică ceea ce trebuie să urmărim este 
străduinţa de bună voie: să te pui pe post, să 
te pui pe priveghere, să te pui pe rugăciune şi 
să trăieşti în numele Domnului. Să se simtă 
prezenţa ta oriunde eşti. Aşa, mâncare - de 
trei ori pe zi, ascultare - dacă poţi lasă-l pe 
fratele - şi aşa mai departe... 

-Care este motivul pentru care nu se mai 


poate îndrepta viața duhovnicească? 
Pentru că a slăbit dragostea între fraţi şi nu 
se mai poate înţelege om cu om. Şi, fără 
unitate, cum să mai reclădeşti ceva? 

-Ce să facem ca să păstrăm dragostea şi 
unitatea dintre noi? 

- Este nevoie de multă rugăciune, căci 
rugăciunea întreţine buna noastră 
înţelegere. Acum, însă, ne îngrijim mai mult 
de cele materiale decât de cele 
duhovniceşti, Inainte, forţele răului erau 
legate cu rugăciunile marilor trăitori; 
rugăciunea lor avea o mare putere. Şi încă 
n-a slobozit Dumnezeu puterea Satanei, 
căci lumea este nepregătită... Forţa 
diavolului stă în patimile şi relele noastre. 
-Ce caracterizează mai mult 
monahismul actual? 

Monahii de acum au o mare deficiență 
în a se supune şi nu ştiu să se spovedească; 
nu se spovedesc sincer. Dacă ar spune 
călugărul adevărul la spovedanie, ar muri. Azi 
îţi cere blagoslovenie să se ducă până la laşi 
şi el ajunge până la Constanţa, pentru că... 
tot era în drum. S-a banalizat şi relativizat 
mult virtutea ascultării. Călugării de azi nu 
mai au puterea să asculte de mai marii lor ca 
odinioară. S-a surpat raportul dintre ucenic şi 
povăţuitor şi de aceea a ridicat poate 
Dumnezeu darul acesta de la noi. Dar eu îi 
înţeleg; călugării din România sunt aşa 
dezordonaţi şi neputincioşi în a se supune 
unei ordini şi rânduieli, pentru că aşa sunt 


românii. Poporul român este împrăştiat din fire, 
iată nu mai avem nici dacul, nici creştinul de 
altădată; acum se căsătoresc negru cu alb, 
ortodoxul cu protestantul, catolicul cu 
africanul, ţiganul cu românul, încât firea, la un 
moment dat, structura psihologică, se 
schimbă. Tot acest amalgam de naţiuni dă 
naştere acestor răutăţi şi acestor blestemăţii 
pe care le avem în familiile noastre. insă nu 
cred că sufletul trebuie forţat. Eu la mireni le 
mai spun câte un sfat, dar pe călugări îi las ca 
pe ei. 
-Ce trebuie să facem să ne întărim 
credinţa şi să răbdăm toate cele ce vor 
veni asupra noastră? Şi cunoaştem din 
proorociile sfinţilor că, de vor răbda 
creştinii necazurile de pe urmă, vor fi 
mai mari decât cei dintâi. lar Cuviosul 
Paisie Aghioritul îndrăzneşte să spună că 
„mulți sfinţi şi-ar fi dorit să trăiască în 
vremurile noastre". 
- Cugetând la moarte. Monahul şi 
creştinul nu are această însuşită datorie să 
fie gata de plecare? O are! Nu te interesează 
dacă trăieşti şi cum trăieşti... Din ce în ce 
oamenii sunt mai dificili şi mai cu scadenţe 
intelectuale şi putere de judecată. Ei, sunt 
multe de zis, dar iată că s-a făcut ora 
unsprezece şi acuşi bate de utrenie... 

M. FOTINI 


